Document ID: 32005R1151

RÅDETS FORORDNING (EF) Nr. 1151/2005
af 15. juli 2005
om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
Den 20. december 1996 vedtog Rådet forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter (1). Fællesskabets behov for forsyninger med disse produkter bør dækkes på de gunstigst mulige betingelser. Der bør derfor åbnes nye fællesskabstoldkontingenter til nedsat sats eller nulsats for relevante mængder, uden at der skabes forstyrrelser på markedet for disse produkter.
(2)
Kontingentmængden for visse autonome fællesskabstoldkontingenter kan ikke i tilstrækkelig grad opfylde EF-industriens behov i den nuværende kontingentperiode. Kontingentmængden bør derfor forhøjes.
(3)
Forordning (EF) nr. 2505/96 bør følgelig ændres i overensstemmelse hermed.
(4)
I betragtning af denne forordnings økonomiske betydning bør der henvises til sagens hastende karakter som anført i punkt I.3 i protokollen om de nationale parlamenters rolle i Den Europæiske Union, der er knyttet til traktaten om Den Europæiske Union og til traktaterne om oprettelse af Det Europæiske Fællesskab.
(5)
Da denne forordning finder anvendelse fra den 1. juli 2005, bør den træde i kraft omgående -
UDSTEDT FØLGENDE FORORDNING:
Artikel 1
Til bilag I i forordning (EF) nr. 2505/96 føjes de i bilaget til denne forordning opførte kontingenter med virkning fra den 1. juli 2005.
Artikel 2
I bilag I til forordning (EF) nr. 2505/96 fastsættes kontingentmængden for toldkontingentet med løbenummer 09.2626 til 1 600 000 stk. for kontingentperioden fra 1. januar til 31. december 2005.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juli 2005.

Labels: 3
1